तेज आवाज में नहीं बजेंगे गाने, रात 12 बजे तक जलेगी होली
ब्यावरा | आगामी पर्व को लेकर सिटी पुलिस थाना परिसर में शनिवार शाम रखी गई शांति समिति की बैठक में कई महत्वपूर्ण निर्णय लिए । इनमें होली के दिन रात 8 बजे से 12 बजे तक होलिका दहन कराने, पर्व के समय कम आवाज में लाउड स्पीकर बजाने पर सदस्यों की आपसी सहमति बनी। बैठक में सदस्यों ने बताया कि 17 मार्च को रंग पंचमी पर सुबह 9 बजे से मातामंड मंदिर से जुलूस पुराने रूट के अनुसार दोपहर 1 बजे से पहले पुराना बस स्टैंड हनुमान मंदिर परिसर पहुंचेगा। बैठक में एसडीओपी जेपी मिश्रा, टीआई अनिल बामनिया, पूर्व नपाध्यक्ष राधाकृष्ण बड़ोने, मुशीर अहमद, शमीम अहमद, जेई हेमंत अहिरवार, हिंदू उत्सव समिति अध्यक्ष फूलसिंह कुशवाह सहित सदस्य मौजूद थे।
hin_Deva hin_Deva